POLL: Il-Gvern għandu jordna lockdown?
Il-pubbliku qed jiġi affaċċjat kontinwament b'żewġ pożizzjonijiet. L-Assoċjazzjoni Medika Maltija, il-General Workers Union, il-UĦM – Voice of the Workers, il-Forum Unions Maltin u numru ta' organizzazzjonijiet professjonali oħra, fosthom dawk mediċi fl-Isptar Mater Dei li tkellmu ma' Newsbook.com.mt, qed iħeġġu lil Gvern biex jordna lockdown. Mill-banda l-oħra, il-Prim Ministru Robert Abela qed jirrifjuta li jagħmel dan. Il-PM qed jgħid li l-parir li qed jagħtuh dawk responsabbli mis-saħħa pubblika fi ħdan il-Ministeru għas-Saħħa hu kontra li jsir lockdown. Wara konferenza tal-aħbarijiet dalgħodu, Abela ddeskriva l-proposta ta' lockdown bħala waħda populista u perikoluża. Qal li lockdown ifisser li kulħadd ikun arrestat f'daru. Uffiċjali tas-saħħa pubblika qed jgħidu li huma jagħtu parir għal lockdown meta jkun hemm każi ta' infezzjoni fil-komunità, pereżempju, Malti infettat minn Malti ieħor. L-infezzjonijiet li hemm bħalissa kollha ġew impurtati. Dawk favur il-lockdown qed jgħidu li l-lockdown jgħin biex jipprevjeni jew jimminimizza dawn l-infezzjonijiet. Int x'taħseb? <